Lauksodis

Lauksodžiu XX a. tarpukariu vadinosi Lauko Soda.

Lauksodis – kaimas Pakruojo rajono savivaldybėje, prie kelio , 4 km į pietus nuo Žeimelio, 10 km į pietus nuo sienos su Latvija. Rytiniu pakraščiu teka Yslykio kairysis intakas Beržtalis. Veikia paštas (LT-83031).

Istorija 

Į šiaurę nuo kaimo, Beržtalio kairiajame krante, buvo Lauksodžio kapinynas. Jame rasta VIII a. – XII a. papuošalų, t. p. vėlesnio laikotarpio radinių, XVI a. – XVII a. monetų. 1710 m. pastatyta Lauksodžio Šv. Aloyzo bažnyčia, prie jos įkurta mokykla, kuri veikė iki 1773 m. XVIII a. veikė jėzuitų misija: du kunigai ir vienuolis. 1861 m. Lauksodžio valstiečiai atsisakė atlikti prievoles dvarui.

1925 m. įsteigta pieninė. Nuo 1926 m. veikė Lietuvių katalikių moterų draugijos skyrius, turėjo knygynėlį, jo pirmininkės E. Bernotavičienės iniciatyva atidengtas betoninis Birutės paminklas. 1928–1929 m. veikė pradžios mokykla. 1950–1992 m. K. Požėlos kolūkio gyvenvietė.

|}

Architektūra 
 Medinėje bazilikinėje liaudiškų formų Šv. Aloyzo bažnyčioje, pastatytoje 1751 m., atnaujintoje XIX a. pabaigoje, yra altorius. su 6 skulptūromis (XIX a. antra pusė), paveikslų, skulptūrų, 2 barokinės žvakidės (XVIII a. pabaiga).
 Bažnyčios šventoriuje – medinė su akmenų mūro pagrindu varpinė, medinis koplytstulpis (1861 m.).
 Birutės paminklas, 1930 m., meistras Antanas Nesavas.
 Paminklas Lauksodžio Jėzaus Širdies brolijos jubiliejui, 1933 m.

Gyventojai

Galerija

Šaltiniai 

 

Pakruojo rajono savivaldybės gyvenvietės